b'\n_START_ARTICLE_\nVeiklos nuoma\n_START_PARAGRAPH_\nVeiklos nuoma\xc2\xa0\xe2\x80\x93 lizingo bendrovi\xc5\xb3, teikiama finansin\xc4\x97 paslauga, kurios gav\xc4\x97jas \xc4\xafgyja teis\xc4\x99 naudotis nuomojamu daiktu iki sutarties pabaigos, arba iki sutarties nutraukimo (jei t\xc4\x85 numato sutarties s\xc4\x85lygos)._NEWLINE_Savo esme veiklos nuoma nedaug skiriasi nuo lizingo (finansin\xc4\x97s nuomos). Esminis skirtumas\xc2\xa0\xe2\x80\x93 veiklos nuomos atveju visuomet numatyta tam tikra likutin\xc4\x97 vert\xc4\x97, kuomet finansin\xc4\x97s nuomos atveju ji yra tik pasirinkimo klausimas. Veiklos nuoma da\xc5\xbeniausiai pristatoma kaip paslauga leid\xc5\xbeianti naudotis automobiliu ar kitu turtu jo neperkant, ta\xc4\x8diau mokant pastov\xc5\xb3 kasm\xc4\x97nesin\xc4\xaf nuomos mokest\xc4\xaf. Veiklos nuomos paslauga da\xc5\xbeniausiai naudojama tiems patiems objektams kaip ir finansin\xc4\x97 nuoma: transporto priemon\xc4\x97ms, gamybinei \xc4\xafrangai, brangiai ofis\xc5\xb3 \xc4\xafrangai ir pan._NEWLINE_Finansin\xc4\x97je apskaitoje veiklos nuomos s\xc4\x85naudos traukiamos \xc4\xaf s\xc4\x85naudas kiekvien\xc4\x85 m\xc4\x97nes\xc4\xaf i\xc5\xa1 karto, o lizingui skai\xc4\x8diuojama nusid\xc4\x97v\xc4\x97jimas, pal\xc5\xabkanos bei atsiranda finansinis \xc4\xafsipareigojimas. D\xc4\x97l \xc5\xa1ios prie\xc5\xbeasties \xc4\xafmon\xc4\x97s balansas gali stipriai skirtis priklausomai nuo to, ar \xc4\xafmon\xc4\x97 renkasi veiklos nuom\xc4\x85, ar finansin\xc4\x99 nuom\xc4\x85.'